Калгас “Аснежыцкі” ўма- цоўваўся эканамічна. Былы камандзір палескага партызанскага руху Уладзімір Ралько смела вёў за сабою вяскоўцаў. Павялічваліся аб’ёмы вытворчасці збожжа, бульбы, малака, мяса. На калгасны рахунак сталі паступаць сродкі за рэалізаваную прадукцыю. На полі замест валоў і коней з’явіліся першыя трактары. Сена па-ранейшаму нарыхтоўвалі ўручную. Вёскаю выходзілі на калгасную сенажаць. Касілі траву, сушылі пакосы, складалі стажкі.